# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021. augusztus 27-i rendkívüli ülésére)

**TÁRGY: AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY ÉRDEKKÉPVISELETI FÓRUM MŰKÖDÉSI SZABÁLYZATÁNAK MÓDOSÍTÁSA**

Az Egészségügyi, Gyermekjóléti és Szociális Intézmény szervezeti keretein belül biztosítja az Önkormányzat a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) szerint gyermekjóléti szolgáltató tevékenységnek minősülő bölcsődei ellátást, a gyermekjóléti szolgáltatást és a helyettes szülői ellátást.

A gyermekek védelméről és a gyámügyi igazgatásról szóló 1997. évi XXXI. törvény 104. § (1) bekezdés h) pontja alapján *„A gyermekjóléti és gyermekvédelmi szolgáltató tevékenységet ellátó állami és nem állami intézmény, valamint a javítóintézeti ellátást nyújtó állami intézmény fenntartója gondoskodik az érdek-képviseleti fórum megalakításának feltételeiről”*

A Gyvt. 35. § (1) bekezdés alapján „*Az intézmény fenntartója meghatározza - a (6) bekezdésben meghatározott ellátások kivételével - az ellátásban részesülők érdekvédelmét szolgáló érdek-képviseleti fórum megalakításának és működésének - jogszabályban meghatározottak szerint kialakított - szabályait.”*

Az Egészségügyi, Gyermekjóléti és Szociális Intézmény Érdekképviseleti Fórum Működési Szabályzatát szükségessé vált felülvizsgálni és módosítani.

A fentiek alapján javaslom, hogy a Képviselő-testület az Egészségügyi, Gyermekjóléti és Szociális Intézmény Érdekképviseleti Fórum Működési Szabályzatát a határozat-tervezet mellékletében foglaltak szerint fogadja el.

**Kiskőrös, 2021. augusztus 25.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület egyetért azzal, hogy az Egészségügyi, Gyermekjóléti és Szociális Intézmény Érdekképviseleti Fórum Működési Szabályzata a határozat-tervezet melléklete szerinti tartalommal módosításra kerül.

**Felelős:** polgármester

**Határidő:** azonnal